stanford-oval/wikipedia huggingface dataset:
פארק כפר סבא

| --- | --- |

 מיקום
 מדינה:  ישראל ישראל
 מיקום:  כפר סבא 
 קואורדינטות:  32°10′48″N 34°55′30″E﻿ / ﻿32.179976°N 34.925063°E﻿ / 32.179976; 34.925063
  מפת מיקום  מפה דינמית   (למפת נתניה מוגדלת) פארק כפר סבא(למפת נתניה רגילה) פארק כפר סבא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק כפר סבא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק כפר סבא  he פארק כפר סבאhe פארק כפר סבאמפת  __ כפר סבא (in English: Kfar Saba) [‌גוש דן וסביבותיו‌]מצפון, ממזרח ומדרום: __ מועצה אזורית דרום השרון (in English: Drom HaSharon Regional Council) ממזרח: קלקיליה (in English: Qalqilya) מדרום: __ הוד השרון (in English: Hod HaSharon) ממערב: __ רעננה (in English: Ra'anana) tabBackground:;tabBorder:#aaa;defaultTab:0;
 
הגן בפארק כפר סבא
פארק כפר סבא, הקרוי על שם יצחק ולד, הוא הפארק הגדול ביותר בעיר כפר סבא. הוא ממוקם במזרח העיר בסמוך לאצטדיון לויטה. בגבולו המערבי הוא גובל ברחוב הר תבור; בגבולו המזרחי הוא גובל באצטדיון לויטה וברחוב המוביל; בגבולו הדרומי ברחוב ויצמן; בגבולו הצפוני ברחוב בן יהודה. לפארק שלוש כניסות: ממערב, ממזרח ומדרום. לאחר בניית הפארק הוא עבר הרחבה בחלקו הדרומי בשנת 2009. לחלקי הפארק שניבנו לפני ההרחבה קוראים שלב א' ולאלו שנבנו אחריה נקראים שלב ב'. לאורך כל הפארק מפוזרים פסלים של ניצן יואל אבידור, ספסלים ושבילי הליכה. משנת 2008 בה נפתח הפארק עד לשנת 2014 התקיים הטקס המרכזי של יום העצמאות בפארק, אך משנת 2015 הוא שב למרכז העיר.
שלב א'

בשלב א' גן משחקים אשר בוצע על ידי האמן הד שמואלי. בגן מתקני שעשוע בצורת צב, ספינה, אוהלים אינדיאנים ועוד. בסמוך אליו בית קפה. בכניסה המערבית ממוקמת בריכה אקולוגית. בחלק המזרחי של הפארק ממוקם סקייטפארק. במדשאות של שלב א' ממוקם מגרש פטנק. בפארק ממוקם בין השאר מבוך שיחים, אזור מנגלים ופינת חי, בה מתקיימים טיפולים.
שלב ב'

בשלב ב' נבנה גן משחקים מיוחד מותאם לילדים ומבוגרים עם צרכים מיוחדים. הגן פתוח גם לקהל הרחב.
בשלב ב' נמצא גם מגרש מיניפיץ', שולחנות טניס שולחן, אמפיתיאטרון, מגרש שחמט ומסלול אופניים אתגרי. נמצאת בו בשלבי פיתוח בריכת חורף.
במקום נמצא בוסתן פרי לרווחת התושבים ובו שביל גפנים אשר הוקם להנצחת אביב משל, יליד כפר סבא אשר נסחף לים בעת טיול באינדונזיה בשנת 2019 . משפחתו נרתמה לחיפושים נרחבים במשך חודשים בים ,באוויר וביבשה, אך הוא לא אותר והוכר על ידי הרבנות כחלל שמקום קבורתו לא נודע.
אקולוגיה בפארק כפר סבא

בפארק בוצעו מספר פרויקטים סביבתיים אשר מהווים אטרקציה למבקרים אך משמשים גם למטרות אקולוגיות:
כיתת הפארק – בתוך הפארק הוקם מבנה בצורת כיפה גאודזית אשר בתוכו מתקיימת "כיתת הפארק" – מרכז לחדשנות בחקלאות עירונית אליו מגיעים תלמידי בתי ספר בעיר במהלך השבוע ומתנסים בפעילות חקלאית ובנושאים סביבתיים. לדוגמה: גידולים חקלאיים, מחזור מים, גידול דבורים. חלק מתוצרי הלימוד משמשים את העיר לאחר מכן.
גינת מאביקים – גינה שנשתלו בה צמחים אשר מזמינים חרקים מאביקים ומאפשרים את קיומם במרחב העירוני.
תינוקיית אבקועים – אבקוע הוא הצאצא של צב היבשה. בשיתוף פעולה עם עמותת "למען חיות הבר" הובאו אל הפארק אבקועים צעירים אשר אינם מפותחים דיים כדי לשרוד בתנאי הטבע העירוני. בתינוקיה האבקועים מקבלים מזון וטיפול עד שהם מגיעים לבשלות, ואז מועברים על ידי רשות הטבע והגנים למקום מתאים בטבע.
בריכת החורף – מקווה מים בנפח של 1,100 קוב שמוזן אך ורק ממי גשמים. הבריכה מדמה את תנאי הגידול שהיו נפוצים בעבר בשרון, לפני התרחבות הבנייה והדיור. מקווה המים מאפשר מרחב מחיה למינים שונים של עופות, זוחלים ודו-חיים.
חינוך בפארק כפר סבא

הפארק מארח יוזמות קהילתיות שונות של חינוך ולמידה לכל הגילאים. מיזם קבע הוא "צומחים בפארק" – מיזם עבור אנשים עם חסמים תעסוקתיים בשיתוף עם עמותת "שכולו טוב". החניכים עובדים בתוך משתלה אשר נמצאת בפארק ורוכשים ניסיון תעסוקתי בתחום הגינון.
גלריית תמונות

פסל דג, פארק כפר סבא
גן לבעלי מוגבלויות, פארק כפר סבא
ספסלים בפארק כפר סבא
פסל בפארק כפר סבא
הערות שוליים

↑  טקס מרגש להסרת הלוט וקריאת פארק כפר סבא על שמו של יצחק ולד ז"ל, באתר www.kfar-saba.muni.il, ‏2023-05-16
↑  חי פארק, באתר עיריית כפר סבא
↑  שביל אביב משל, באתר עיריית כפר סבא
↑  מפת הפארק
↑  אינסטגרם - כיתת הפארק
↑  דף הפייסבוק של כיתת הפארק
↑  גינת המאביקים באתר עיריית כפר סבא
↑  בריכת החורף באתר עיריית כפר סבא
↑  צומחים בפארק, באתר עיריית כפר סבא
פארק כפר סבא, יולי 2022
משפט שמני

משפט שֵמָני הוא מונח בדקדוק העברי המתאר משפט אשר נשואו איננו פועל נוטה אלא שם עצם, שם תואר או צירוף יחס, זאת בניגוד למשפט פועלי. מכך נובע שמשפט ללא פועל הוא תמיד משפט שמני, אבל ההפך איננו בהכרח נכון, אלא תלוי בניתוח הבלשני.
בעברית נהוג לנתח את הפעלים המיוחדים "היה", "הפך" ו"נעשה" (על נטיותיהם) כאוגד ולא כנשוא. לדוגמה, לפי ניתוח זה שני המשפטים הבאים הם משפטים שמניים:
ניתוח אחר עשוי לראות רק בדוגמה הראשונה משפט שמני אמיתי.
משפטים שמניים קיימים בשפות נוספות, למשל ערבית, רוסית, סינית (במקרים מסוימים), הונגרית (במקרים מסוימים) ועוד. רוב השפות ההודו-אירופיות, לעומת זאת, אינן מאפשרות משפטים ללא פועל, או אוגד דמוי פועל. כך לדוגמה, משפט שמני עברי יתורגם לאנגלית תוך שימוש בפועל ההוויה to be:
למעשה, המינוח משפט שמני נכנס לדקדוק העברי בהשראת הדקדוק הערבי המסורתי, אך הוא אינו משמש באותו אופן. בדקדוק הערבי, משפט שמני (جملة اسمية, ג'מלה אסמיה) הוא משפט שפותח בשם עצם, בין אם בהמשך מופיע פועל או שם עצם כנשוא. כך, שני המשפטים הבאים ינותחו בערבית כמשפטים שמניים:
לקריאה נוספת

עוזי אורנן, תחביר העברית החדשה - חלק ראשון: המשפט הפשוט, הוצאת "ענבל", ירושלים 1969
אליעזר רובינשטיין, המשפט השמני: עיונים בתחביר ימינו, הוצאת הקיבוץ המאוחד, תל אביב 1968
David Cohen, La Phrase Nominale et L'évolution du Système Verbal en Sémitique - Études de syntaxe historique, Éditions Peeters, Paris 1984
תאסוס

| --- | --- |

 מדינה:  יוון יוון
 בירת היחידה האזורית:  Thasos 
 על שם:  תאסוס 
 שטח:  379 קמ"ר
 גובה:  1,205 מטרים
  ‑ הנקודה הגבוהה:  Ypsario 
 אוכלוסייה:  ‏
  ‑ ביחידה האזורית:  13,770 (2011)
 קואורדינטות:  40°41′39″N 24°39′40″E﻿ / ﻿40.694166666667°N 24.661111111111°E﻿ / 40.694166666667; 24.661111111111 
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןתאסוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןתאסוס  he tabBackground:;tabBorder:#aaa;defaultTab:0;
 
תאסוס (ביוונית: Θάσος) הוא אי יווני, אשר מבחינה גאוגרפית נמצא באזור צפון הים האגאי אך מבחינה מנהלית משתייך ליחידה האזורית קוואלה (אנ'). זהו האי היווני הגדול הצפוני ביותר, והאי היווני ה-12 בגודלו. תאסוס הוא גם שמה של העיירה הגדולה ביותר באי הממוקמת בחלק הצפוני של האי. האי תאסוס ידוע עוד מימי קדם בשל המרחצאות התרמיים שבו, שכן האי היה אתר נופש עוד מאותה העת ועד ימינו.
כלכלת האי מסתמכת בעיקר על עצים (האי מיוער למדיי), מחצבות שיש, שמן זית, ודבש. גם ענף התיירות הפך לענף מרכז באי החל משנות ה-60 של המאה ה-20 ואילך, אם כי לא באותה המידה כמו ביתר איי יוון.
מיתולוגיה

לפי האגדה היוונית, אירופה הנסיכה הפיניקית נחטפה מארצה על־ידי זאוס, ובני המלך אביה יצאו לחפש אחריה, וכשלא מצאוה, התיישבו במקומות שונים. בין המחפשים היה תאסוס, שהוא ואנשיו הפיניקים הקימו את היישוב באי, גילו את מחצביו הטובים ביותר ונתנו לו את שמו. אותם פיניקים הביאו איתם לאי את פולחן מלקרת, שבהמשך מוזג עם פולחן הרקלס, מקבילו היווני.
ראו גם

צפון הים האגאי
מנחם מגידור

מנחם מגידור (נולד ב-24 בינואר 1946) הוא מתמטיקאי ישראלי, פרופסור אמריטוס שכיהן כנשיא האוניברסיטה העברית בירושלים.
ביוגרפיה

נולד בפתח תקווה, בן יחיד להוריו, גדל במושב גבעת שפירא בשרון. בגיל 16 התקבל ללימודי מתמטיקה באוניברסיטה העברית. שירת בצה"ל בחיל הים.
בשנת 1973 קיבל תואר דוקטור במתמטיקה באוניברסיטה העברית. את העבודה לתואר עשה בהנחייתו של פרופ' עזריאל לוי. במחקריו תרם תרומה נכבדה לתורת הקבוצות וללוגיקה מתמטית. עסק גם במדעי המחשב. מחזיק במספר ארדש 1.
בשנת 1982 מונה לפרופסור באוניברסיטה העברית. בין השנים 1992 ל-1996 כיהן כדיקן הפקולטה למתמטיקה ולמדעי הטבע. בשנת 1997 נבחר לנשיא האוניברסיטה, תפקיד בו כיהן עד שנת 2009.
בשנים 2005–2006 עמד בראש ועדת נשיא המדינה לבחינת מבנה הממשל, שבחנה אפשרויות לשינוי שיטת הממשל בישראל. בתחילת שנת 2007 הגישה הוועדה לנשיא המדינה דו"ח עם מסקנות בנושא זה.
בעת מאבק הסטודנטים בשנת 2007 למען הורדת שכר הלימוד התבטא בחריפות נגד המאבק ומנהיגיו, ואף הציע להפסיק לחלוטין את סבסוד הממשלתי של שכר הלימוד במוסדות להשכלה גבוהה. כחבר בוועד ראשי האוניברסיטאות היה שותף להחלטה לנסות ולשבור את שביתת הסטודנטים על ידי הצבת אולטימטום לסטודנטים.
בדצמבר 2007, בעקבות פניית ועד ראשי האוניברסיטאות לבית הדין הארצי לענייני עבודה להוצאת צווי מניעה נגד שביתת הסגל האקדמי הבכיר, החל הסגל הבכיר באוניברסיטה העברית בהליכים בניסיון להדיחו מתפקיד נשיא האוניברסיטה בשל חלקו בהחלטה.
למרות זאת ב-2008 הוא מונה ליו"ר ועד ראשי האוניברסיטאות ובחודש ספטמבר אף הוביל בהצלחה מאבק למען השבת 480 מיליון שקלים שקוצצו מתקציב האוניברסיטאות. בסופו של דבר לאחר התערבות נדירה של ראש הממשלה, אהוד אולמרט סוכם כי לאוניברסיטאות יועבר סכום של 515 מיליון שקלים.
בשנת 2011 הוענק לו פרס על שם אלכסנדר פון הומבולדט בזכות הישגיו לאורך השנים במחקר ובהוראה.
הערות שוליים

↑  תמרה טראובמן, נשיא האוניברסיטה העברית: להפסיק סבסוד שכר הלימוד של הסטודנטים, באתר הארץ, 28 בנובמבר 2004
↑  מורן זליקוביץ', אזהרה: מי שלא יחזור ללמוד - יאבד את הסמסטר, באתר ynet, 3 במאי 2007
↑  יובל לידור, המרצים פועלים להדחת נשיא האוני' העברית, באתר nrg‏, 25 בדצמבר 2007
↑  הודעה על זכייתו בפרס הומבולדט, אתר האוניברסיטה העברית. ב-2015 נבחר כנשיא החטיבה ללוגיקה, מתודולוגיה ופילוסופיה של המדע (Division of Logic, Methodology and Philosophy of Science). ב-2016 נבחר כעמית כבוד של האקדמיה האמריקאית לאמנויות ולמדעים
| --- | --- |
בקרת זהויות :  NLI: 987007264834805171  ISNI: 0000 0004 0306 7315  MGP: 24629  VIAF: 299467661   WorldCat (עם VIAF): 299467661
קבוצת התיאטרון הירושלמי

סמליל קבוצת התיאטרון הירושלמי
קבוצת התיאטרון הירושלמי היא הקבוצה הוותיקה בארץ היוצרת תיאטרון פרינג'. הקבוצה יוצרת מופעי תיאטרון ומוזיקה מקוריים השאובים מהמקורות היהודים.
הקבוצה הוקמה ביוזמתה של גבריאלה לב זוכת פרס מפעל חיים "קיפוד הזהב 2016", יחד עם עליזה עליון ישראלי, רות וידר מגן וג'ויס מילר. בראש חברי העמותה של הקבוצה, עומדת פרופ' אליס שלוי, כלת פרס ישראל על מפעל חיים לשנת 2007.
עבודותיה של הקבוצה מקוריות וייחודיות, ועל יצירתה ותרומתה לתרבות זכתה בפרסים ושבחים רבים בארץ ובעולם. משכנה של הקבוצה היום, בבית מזי"א לתיאטרון, רחוב מסילת ישרים 18, ירושלים
הקבוצה מקיימת קורסים וסדנאות מגוונים המשלבים בחינה מעמיקה ומעשירה של מיתוסים ואמנות המדרש לצד לימוד יסודות המשחק: עבודה עם טקסטים, קול ותקשורת בינאישית, שפת גוף, תנועה ואימפרוביזציה דרך הבנת הטקסטים המקראיים ופרשנותם. דרך רכישת מיומנויות השחקן כמוביל וכמנהיג סוחף על הבמה.
מאז 2016 מקיימת הקבוצה מדי שנה במשך שבוע "פסטיבל יהודי בינלאומי לתרבות עכשווית". הפסטיבל מוקדש כולו ליצירה היהודית לסוגיה, ובמסגרת הפסטיבל מועלות יצירות מתחומי התיאטרון, הקולנוע, המוזיקה, המחול והספרות.
מאפייני הקבוצה

ייחודה נובע מחיבור של שתי שפות אמנותיות: שפת התיאטרון המערבי המודרני ושפת המדרש היהודי - החברותא. הדיאלוג הצורני בין שתי שפות אלו יצר צורה חדשה של תיאטרון יהודי. העיסוק האמנותי בטקסטים מהמקורות היהודיים פתח צוהר לתופעה ארצית שניתן לראותה בבתי המדרש החילוניים שצצו ובעיסוק במקרא, בתלמוד ובמדרש כחומר ליצירה ישראלית. דלת זו נפתחה לראשונה על ידי קבוצת התיאטרון הירושלמי בזמן שנושאים אלו נחשבו כמעט כטאבו בעולם האמנות והתיאטרון בארץ ועל כך ייחודה וכוחה הרב של הקבוצה.
הקהל הצופה במופעים חווה חוויה תיאטרלית צבעונית, חושנית, מוזיקלית, חדשנית ואקטואלית.
במהלך השנים הצליחה הקבוצה להשמיע את קולה של האשה הן במקורות והן בדו-שיח התרבותי הישראלי בצורה מקורית, חזקה ומפתיעה. ובזה העמידה את האשה בקדמת הבמה בתרבות הישראלית.
זו תופעה ייחודית וחדשנית, בה רואים נשים מנהלות יחד, תוך מתן במה ואפשרות לביטוי אישי של כל אחת ושל כ-150 אמנים שיוצרים ועובדים עם הקבוצה.
הקשר העמוק של קבוצת התיאטרון למסורת היהודית ועצם היצירה בירושלים הבירה, בנה תשתית ליצירת השתלמויות וסדנאות העוסקות בזהות יהודית - ישראלית באמצעות טקסטים מהמקורות ותיאטרון. הקבוצה מופיעה תדיר בארץ, בארצות הברית, אירופה ובמזרח הרחוק, ההופעות ניתנות להזמנה בעברית ובאנגלית.
פסטיבל יהודי בינלאומי לתרבות עכשווית

"הפסטיבל היהודי הבינלאומי לתרבות עכשווית" נוסד בשנת 2016 ביוזמת אסנת גיספאן מנכל"ית קבוצת התיאטרון הירושלמי.
מאז מתקיים הפסטיבל מדי שנה בחודשים נובמבר-דצמבר בבית מזיא לתיאטרון שבירושלים. במסגרת הפסטיבל מוצגות מדי שנה הצגות תיאטרון בבכורה ומתארחים בו אמנים והפקות מישראל ומחוצה לה.
מטרת הפסטיבל היא לכנס תחת מסגרת אחת, אחת לשנה, את הזרמים, העדות והגוונים של התרבות היהודית העכשווית. דרך תיאטרון, מוזיקה, מחול, קולנוע, וידאו-ארט ומפגשים מיוחדים
הצגות

מניה – אגדה בחייה (2019)
בן ושרה
כשנולד ילד מיוחד
בוקר טוב אלץ היימר
מידה כנגד מידה
כוונות טובות
מוחות (פסטיבל ישראל ירושלים 2013)
אלמלא המלאך (בכורה 2012)
מעורב ירושלמי (בכורה 2012)
SHEרה (בכורה 2012)
גומות החן של זוהר (בכורה 2012)
את כבר מאושרת (בכורה 2006)
שירי משוררות (בכורה 2011)
אישה חלמה איש (בכורה 2011)
ליקוי, מאת ג'ויס קרול אוטס (בכורה 2013)
אהבה עתיקה
מעשה ברוריא (בכורה 1982)
רונדו
שולם
געגועים, נענועים, שעשועים
קבלת שבת ירושלמית
סוטה (בכורה 1999)
נשים ונפלאות
אפילו הציפורים
אסתר (בכורה 1993)
אצל רוז'ה בקפה
קוזינות יפהפיות
חגיגה למאמא (בכורה 1983)
קניידעל באר (בכורה 1989)
הדי תפילה (בכורה 1990)
על מיטות ומיתות (בכורה 1990)
גיסתי ואני (בכורה 1991)
אהבה במבחן (בכורה 1991)
ההצגה האחרונה (בכורה 1993)
אלף הסתר ואסתר
שיח היסמין (בכורה 1995)
שירי נסתרות ונגלות (בכורה 1998)
אין זוהר
נושק בזמן
שפתותיו שושנים
La Vie en ROSE
זוהר השבת
שרה TAKE 2 (בכורה 1994)
שלוש מלכות ופילגש (בכורה 2017)
פרסים ופסטיבלים

פרס האו"ם במסגרת שנת האישה
פרס מפעל תיאטרון ע"ש מאיר מרגלית
פרס פסטיבל עכו לתיאטרון אלטרנטיבי
פסטיבל אדינבורו הראשון לתיאטרון פרינג'
פסטיבל עכו לתיאטרון אחר
פסטיבל אדינבורו סקוטלנד
פסטיבל האישה לאומניות במה
פסטיבל תיאטרון למיתוסים עתיקים, הונגריה
פסטיבל בסטוקהולם, שוודיה
פסטיבל ישראל, ירושלים
פסטיבל הארץ המובטחת בלודז', פולין
פסטיבל מוזיקה מקודשת, הודו, תאילנד ואנגליה
מופעים בניו דלהי, הודו
פסטיבל מוזיקה ותיאטרון יהודי בדרזדן, גרמניה
פסטיבל תיאטרון בינלאומי, לובלין, פולין
לקריאה נוספת

ספר מדרש במה – קבוצת התיאטרון הירושלמי, מאת עליזה עליון ישראלי, בהוצאת ידיעות ספרים, 2009
יהדותו של התיאטרון הישראלי, מאת דן אוריין (פרק שלישי)
הערות שוליים

↑  "פרס מפעל חיים (הקישור אינו פעיל)
↑  מניה – אגדה בחייה, באתר קבוצת התיאטרון הירושלמי
↑  בן ושרה - מבוסס על סיפור אמיתי, באתר סלונה, ‏13.2.2016
↑  שי בר יעקב, שייקספיר פמיניסטי, באתר ynet, 31 בדצמבר 2016
↑  שי בר יעקב, המוח הנשי, באתר ידיעות אחרונות
↑  elybikoret, רונדו-ביקורת-קבוצת התיאטרון הירושלמי-בתיאטרון ערבי עברי יפו, באתר TheMarker‏, 27 ביוני 2009 (מאורכב בוייבאק מאשין)
עידן ויצמן

עידן ויצמן (נולד ב-20 באפריל 1985) הוא כדורגלן ישראלי המשחק בעמדת הבלם בשמשון כפר קאסם.
וכיום מאמן נהלל יזרעאל
קריירה

ויצמן החל את הקריירה במחלקת הנוער של מכבי חיפה ובשנת 2000 עבר לנווה יוסף. בשנת 2004 החל לשחק בקבוצת הבוגרים של מכבי עירוני קריית אתא בליגה הארצית. בסיום העונה עבר להפועל עכו מהליגה הלאומית, במדיה שיחק שנתיים. לקראת עונת 2007/2008 עבר ויצמן לשחק במ.כ. נצרת עילית מהליגה הלאומית, ובמהלך העונה ועבר להכח עמידר רמת גן מאותה הליגה. עם הכח עמידר רמת גן עלה לליגת העל לאחר שהקבוצה סיימה במקום הראשון בליגה הלאומית. ויצמן שיחק עם הקבוצה בליגת העל בעונת 2008/2009 ובסיומה עבר למועדון ספורט אשדוד בה שיחק בעונת 2009/2010. את עונת 2010/2011 החל בהפועל חיפה אולם במהלכה עבר לבני סכנין, במדיה שיחק שנתיים וחצי.
בקיץ 2013 חתם ויצמן בקבוצת סימורק זאקאטאלה מהליגה האזרית הראשונה. ויצמן שיחק שנתיים במדי הקבוצה, ובתום עונת 2014/2015 סיים את חוזהו במועדון. ב-1 באוקטובר 2015 חתם בהפועל עפולה מהליגה הלאומית.
בתחילת עונת 2016 חתם בעירוני טבריה מליגה א' צפון. בקיץ 2018 חתם בהפועל רובי שפירא חיפה מליגה א'.
ב-14 ביולי 2019 ויצמן חתם בהפועל מגדל העמק. בדצמבר 2020 עבר לשחק בעירוני טבריה. בחודש מרץ 2021 מונה למאמנה הזמני של הקבוצה.
כיום הוא מאמן בנהלל יזרעל
הערות שוליים

↑  לירן ביטון, עידן ויצמן חתם במגדל העמק, באתר גולר, 14 ביולי 2019
↑  יוסי בן חמו, "בעירוני טבריה הבטיחו וקיימו!", 4 בדצמבר 2020
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
נבחרת סלובניה בכדורסל

| --- | --- |
סלובניה
 מידע כללי
 הצטרפות:  1992
 השתייכות:  פיב"א אירופה
 דירוג פיב"א (10 באוגוסט 2024):  11      
  - ניקוד פיב"א:  674.5
 מאמן:  אלכסנדר סקוליץ'
 www.kzs.si
 
 משחק בינלאומי ראשון
 סלובניה סלובניה 83 - 54 בולגריה בולגריה בילבאו, ספרד; 22 ביוני 1992
 הניצחון הכי גדול
 סלובניה סלובניה 122 - 67 מולדובה מולדובה ורוצלב, פולין; 1 ביוני 1993
 ההפסד הכי גדול
 סלובניה סלובניה 76 - 119 ארצות הברית ארצות הברית ברצלונה, ספרד; 9 בספטמבר 2014
 אליפות העולם בכדורסל
 הופעות:  4 (הראשונה ב-2006)
 ההישג הטוב:  מקום שביעי (2014, 2023)
 המשחקים האולימפיים
 הופעות:  1 (הראשונה ב-2020)
 ההישג הטוב:  מקום רביעי (2020)
 אליפות אירופה בכדורסל
 הופעות:  14 (הראשונה ב-1993)
 ההישג הטוב:  זהב: 2017
 
נבחרת סלובניה בכדורסל היא נבחרת הכדורסל הלאומית של סלובניה. הנבחרת מנוהלת על ידי התאחדות הכדורסל הסלובנית. הדירוג הנוכחי של נבחרת סלובניה ברשימת הדירוג של פיב"א לנבחרות גברים, הוא המקום ה-11 בעולם, נכון ל-10 באוגוסט 2024, ללא שינוי לעומת דירוג קודם.
הישג השיא של נבחרת סלובניה הוא זכייה באליפות אירופה בכדורסל 2017, לאחר שניצחה במשחק הגמר את נבחרת סרביה.

הישג השיא של נבחרת סלובניה במשחקים האולימפיים הוא המקום הרביעי בטוקיו 2020.

הישגי השיא של נבחרת סלובניה באליפות העולם בכדורסל הוא המקום השביעי בשנת 2014 ובשנת 2023.
כל האולימפיאדות

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
גרמניה הנאצית 1936: הייתה חלק מיוגוסלביה
בריטניה 1948: הייתה חלק מיוגוסלביה
פינלנד 1952: הייתה חלק מיוגוסלביה
אוסטרליה 1956: הייתה חלק מיוגוסלביה
איטליה 1960: הייתה חלק מיוגוסלביה
יפן 1964: הייתה חלק מיוגוסלביה
מקסיקו 1968: הייתה חלק מיוגוסלביה
גרמניה המערבית 1972: הייתה חלק מיוגוסלביה
קנדה 1976: הייתה חלק מיוגוסלביה
ברית המועצות 1980: הייתה חלק מיוגוסלביה
ארצות הברית 1984: הייתה חלק מיוגוסלביה
קוריאה הדרומית 1988: הייתה חלק מיוגוסלביה
ספרד 1992: לא העפילה
ארצות הברית 1996: לא העפילה
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
בריטניה 2012: לא העפילה
ברזיל 2016: לא העפילה
| יפן 2020 | מקום רביעי | 6 | 4 | 2 |
צרפת 2024: לא העפילה
ארצות הברית 2028: 
| סך הכל | הופעה אחת | 6 | 4 | 2 |
כל אליפויות העולם

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
ארגנטינה 1950: חלק מיוגוסלביה
ברזיל 1954: חלק מיוגוסלביה
צ'ילה 1959: חלק מיוגוסלביה
ברזיל 1963: חלק מיוגוסלביה
אורוגוואי 1967: חלק מיוגוסלביה
יוגוסלביה 1970: חלק מיוגוסלביה
פרגוואי 1974: חלק מיוגוסלביה
הפיליפינים 1978: חלק מיוגוסלביה
קולומביה 1982: חלק מיוגוסלביה
ספרד 1986: חלק מיוגוסלביה
ארגנטינה 1990: חלק מיוגוסלביה
קנדה 1994: לא העפילה
יוון 1998: לא העפילה
ארצות הברית 2002: לא העפילה
| יפן 2006 | מקום 13 | 6 | 2 | 4 |
| טורקיה 2010 | מקום שמיני | 9 | 5 | 4 |
| ספרד 2014 | מקום שביעי | 7 | 5 | 2 |
הרפובליקה העממית של סין 2019: לא העפילה
| הפיליפיניםיפןאינדונזיה 2023 | מקום שביעי | 8 | 5 | 3 |
קטר (מדינה) 2027: 
| סך הכל | 4 הופעות | 30 | 17 | 13 |
כל אליפויות אירופה

| אליפות אירופה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| גרמניה 1993 | מקום 14 | 3 | 1 | 2 |
| יוון 1995 | מקום עשירי | 6 | 2 | 4 |
| ספרד 1997 | מקום 14 | 5 | 1 | 4 |
| צרפת 1999 | מקום עשירי | 6 | 2 | 4 |
| טורקיה 2001 | מקום 15 | 3 | 1 | 2 |
| שוודיה 2003 | מקום עשירי | 4 | 2 | 2 |
| סרביה ומונטנגרו 2005 | מקום שישי | 6 | 4 | 2 |
| ספרד 2007 | מקום שביעי | 9 | 6 | 3 |
| פולין 2009 | מקום רביעי | 9 | 6 | 3 |
| ליטא 2011 | מקום שביעי | 11 | 6 | 5 |
| סלובניה 2013 | מקום חמישי | 11 | 7 | 4 |
| צרפתקרואטיהגרמניהלטביה 2015 | מקום 12 | 6 | 3 | 3 |
| פינלנדישראלרומניהטורקיה 2017 | מקום ראשון | 9 | 9 | 0 |
| צ'כיהגאורגיהאיטליהגרמניה 2022 | מקום שישי | 7 | 5 | 2 |
| קפריסיןפינלנדפוליןלטביה 2025 | העפילה |  |  |  |
| סך הכל | 14 הופעות | 95 | 55 | 40 |
סגל השחקנים

סגל הנבחרת בטורניר גביע העולם בכדורסל 2023 (עמודת 'קבוצה' מתייחסת למועדון בו שיחק השחקן בזמן הטורניר):
| שם | גובה | עמדה | קבוצה |
| --- | --- | --- | --- |
| אלכסיי ניקוליץ' | 1.91 | PG | צרפת אלאן שאלון |
| קלמן פרפליץ' | 1.91 | SG | ספרד ולנסיה |
| גרגור גלאס | 1.96 | SG | סלובניה צדביטה אולימפיה |
| יאקה בלאז'יץ' | 1.96 | SG/SF | סלובניה צדביטה אולימפיה |
| גרגור הרובאט | 1.96 | SG/SF | צרפת דיז'ון באסקט |
| זוראן דרגיץ' | 1.96 | SG/SF | סלובניה צדביטה אולימפיה |
| ז'יגה סמר | 1.98 | PG | גרמניה אלבה ברלין |
| לוקה דונצ'יץ' | 2.01 | PG/SG | ארצות הברית דאלאס מאבריקס |
| יאקוב צ'באשק | 2.01 | SF/PF | בלארוס צמוקי מינסק |
| בינה פרפליץ' | 2.01 | PF | בלגיה ספירו שרלרואה |
| זיגה דימץ | 2.11 | C | יפן נישינומיה סטורקס |
| מייק טובי | 2.13 | C | סרביה הכוכב האדום בלגרד |
הערות שוליים

↑  דירוג לנבחרות לאומיות גברים באתר פיב"א
תיאטרון דימונה

| --- | --- |

 מידע כללי
 סוג:  אולם תיאטרון 
 מיקום:  דימונה 
 מדינה:  ישראל 
 הקמה ובנייה
 תקופת הבנייה:  ?–2011
 תאריך פתיחה רשמי:  2011 
 קואורדינטות:  31°03′43″N 35°02′13″E﻿ / ﻿31.062027777778°N 35.036916666667°E﻿ / 31.062027777778; 35.036916666667
 dimonatheater.com
  מפת מיקום  מפה דינמית   (למפת צפון הנגב מוגדלת) תיאטרון דימונה(למפת צפון הנגב רגילה) תיאטרון דימונה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיאטרון דימונה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיאטרון דימונה  he תיאטרון דימונהhe תיאטרון דימונהמפת  __ דימונה (in English: Dimona) [‌צפון הנגב‌]מצפון: הבנייה הבלתי חוקית בפזורה הבדואית ממזרח: __ מועצה אזורית תמר (in English: Tamar Regional Council) מדרום: __ מועצה אזורית רמת הנגב (in English: Ramat HaNegev Regional Council) ממערב: __ מועצה אזורית נווה מדבר (in English: Neve Midbar Regional Council) tabBackground:;tabBorder:#aaa;defaultTab:0;
 
תיאטרון דימונה ע"ש לאון אדרי הוא תיאטרון ישראלי רפרטוארי שהוקם ב-2009 בדימונה במסגרת פרויקט "מעבדותרבות".
עבר והווה

תיאטרון דימונה הוקם תחילה כחלק מפרויקט של חמש מעבדות פיס לתרבות, מיזם תרבותי חברתי ברחבי הארץ שנוסד ביוזמת מועצת הפיס לתרבות ולאמנות כדי לעודד את היצירה התרבותית בפריפריה (האחרות הן חממת מחול בעכו, תיאטרון פרינג' בנצרת, קבוצת אמנים בינתחומית בנתיב הל"ה, ותיאטרון פרינג' "הידית" בפרדס חנה-כרכור).
תחילה שכן התיאטרון זמנית באולם ספורט במבנה ששימש בעבר בית ספר בדימונה. ב-2011 עבר למבנה חדש, בשכונת כובשי אילת, שהוקם במימון מפעל הפיס. אולם המופעים נבנה כתיאטרון בלאק בוקס (אנ') והוא השני מסוגו בישראל. תיאטרון דימונה זוכה למימון גם מטעם המשרד לפיתוח הנגב והגליל, משרד התרבות והספורט ועיריית דימונה.
במסגרת הפרויקט עברו מספר שחקנים ובמאים להתגורר בדימונה, והחלו להקים את התיאטרון ולהציג בו מספר הצגות מקוריות מדי שנה, בשיתוף עם הקהילה המקומית. בין מקימי התיאטרון נמנים המנכ"לית מיקה יזרעלוביץ', הבמאית נועה רבן, ששימשה במשך מספר שנים גם כמנהלת האמנותית שלו, ובעלה דאז השחקן אוהד קנולר.
החל מפברואר 2016, המנהל האומנותי הוא איש התיאטרון הישראלי אורי וידיסלבסקי ועד שנת 2021 שימשה כמנכ"לית התיאטרון דקלה קצוני. לתיאטרון אנסמבל של מספר שחקנים קבועים המתגוררים בעיר ומשחקים בהצגות התיאטרון.
ב-2010 עלתה ההצגה הראשונה של התיאטרון, "צירי דגים", בהשראת "החתונה" מאת ברכט, בבימוי נועה רבן. הצגות נוספות שעלו בהמשך הן "גרסת הבמאי" (בבימוי רבן, על זוג בדרנים כושל בהוליווד בשנות ה-20), "ילד הכרובית" (בבימוי רבן, מבוסס על ספרו של יהונתן גפן, הוצג בבכורה בפסטיבל ישראל 2011), "אפאחדבשומקום" (בבימוי אופיר נהרי, על ליצן לבן שמגלה כי עולמו הוא פרי דמיונו), "שלג ביער" (בבימוי מאור זגורי, מבוסס על "הקבר ביער" מאת אורי צבי גרינברג), ו"האומר כן האומר לא" (בבימוי רבן, על מסע בעקבות מגפה המתפרצת בכפר בימי הביניים).
התיאטרון משתף פעולה עם פרויקטים קהילתיים מקומיים, כגון חוגי תיאטרון ופסטיבל המחול "דימוננה".
הערות שוליים

↑  מידע על מבנה תיאטרון דימונה, באתר עיריית דימונה
↑  דקלה קצוני - מנהלת האגף האסטרטגי של המועצה האזורית אשכול, ‏4 במרץ, 2021
ההצגה "גרסת הבמאי" בתיאטרון דימונה, 2012